ปัจจัยความเสี่ยง

1. ปัจจัยความเสี่ยงเกี่ยวกับการผลิต

ความเสี่ยงจากการผันผวนของราคาวัตถุดิบและเชื้อเพลิง

น้ำยางข้น 60%

น้ำยางข้น 60% เป็นวัตถุดิบหลักในการผลิตถุงมือยาง
ซึ่งราคาน้ำยางข้นมีการผันผวนและปรับตัวสูงขึ้น โดยดูจากค่าเฉลี่ยตั้งแต่ปี 2540 – 2545
ราคาน้ำยางข้นเฉลี่ย 20.84 – 25.75 บาท/กก. และตั้งแต่ปี 2547
ราคาน้ำยางได้มีการปรับตัวอย่างต่อเนื่อง โดยมีราคาเฉลี่ย 39.99 บาท/กก. สำหรับปี 2549
ราคาน้ำยางเฉลี่ยอยู่ที่ 57.12 บาท/กก. และในปี 2551 ราคาน้ำยางข้นได้มีราคาเฉลี่ยสูงที่สุดถึง
62.37 บาท/กก. จนกระทั่งในปี 2552 ราคาเฉลี่ยได้ปรับลดลงเหลือที่ 41.20 บาท/กก.

สถานการณ์ราคาน้ำยางข้นในปี 2552 นั้น มีราคาต่ำสุดอยู่ที่ 30.21 บาท/กก. และราคาสูงสุดอยู่ที่
49.63 บาท/กก. ซึ่งทำให้เกิดการผันผวนและไม่แน่นอนของต้นทุนการผลิต ดังนั้น
เพื่อลดความเสี่ยงในเรื่องของราคาวัตถุดิบหลัก บริษัทฯ จึงเปิดโรงงานน้ำยางข้น
เพื่อผลิตน้ำยางสำหรับใช้ในการผลิตถุงมือของบริษัทฯ
ทำให้สามารถควบคุมในเรื่องของคุณภาพและราคาของวัตถุดิบหลักได้

อย่างไรก็ตาม บริษัทฯ ยังคงมีการสั่งซื้อน้ำยางข้นจากผู้จำหน่ายวัตถุดิบรายอื่นๆ อีกด้วย
โดยยังคงดำเนินนโยบาย การทำสัญญาซื้อล่วงหน้า และการกระจายการสั่งซื้อกับผู้จำหน่ายวัตถุดิบ
หลายราย ซึ่งจะสามารถช่วยให้บริษัทฯ คาดการณ์ต้นทุนการผลิตได้ในระดับหนึ่ง
ทำให้ลดความเสี่ยงจากความผันผวนของราคาวัตถุดิบได้

นอกจากนี้ เคมีภัณฑ์ที่ใช้เป็นส่วนผสมที่สำคัญอีกตัวหนึ่งสำหรับการผลิตถุงมือนั้น
มีทิศทางที่จะปรับตัวสูงขึ้นเช่นเดียวกับวัตถุดิบหลัก ซึ่งจะทำให้บริษัทฯ
มีต้นทุนการผลิตที่สูงขึ้นตามไปด้วย
ความไม่แน่นอนในด้านราคาวัตถุดิบนี้จะส่งผลต่อการวางแผนการขายและการผลิตได้

กะลาปาล์ม

บริษัทฯ ใช้กะลาปาล์มเป็นเชื้อเพลิงในการผลิตไอความร้อน แทนการใช้น้ำมันเตาเป็นเชื้อเพลิง
ตั้งแต่ปี 2551 เนื่องจากน้ำมันเตามีราคาที่สูงขึ้นตลอดเวลา ในปัจจุบันบริษัทฯ
สั่งซื้อกะลาปาล์มจากตัวแทนจำหน่ายของผู้ค้าในประเทศมาเลเซีย และ อินโดนีเซีย
และในช่วงฤดูฝนบางครั้งก็เกิดภาวะกะลาปาล์มขาดตลาดทำให้ไม่สามารถขนส่งสินค้าได้
และส่งผลให้ราคาเฉลี่ยในปี 2552 เท่ากับ 2.55 บาท/กก. ซึ่งเพิ่มขึ้นจากปี 2551 ที่มีราคาเฉลี่ย
2.29 บาท/กก. ราคาเฉลี่ยของกะลาปาล์มมีการปรับตัวสูงขึ้นคิดเป็นร้อยละ 11.35

อย่างไรก็ตาม ปัญหาดังกล่าวฝ่ายจัดการได้บริหารความเสี่ยงโดยการทำสัญญาซื้อขายล่วงหน้า 90
วัน และมีการกักตุนกะลาปาล์มให้เพียงพอต่อการใช้ในการผลิตของบริษัทฯ
หากเกิดภาวะขาดตลาดในช่วงฤดูฝน

2. ความเสี่ยงในการประกอบธุรกิจ

ความเสี่ยงจากการกีดกันทางการค้า

ประเทศของผู้สั่งซื้อสินค้าบางราย
ได้มีการกำหนดมาตรฐานของถุงมือยางอย่างเข้มงวดสำหรับการนำสินค้ามาจำหน่ายในประเทศนั้นๆ
โดยเฉพาะการกำหนดมาตรฐานการนำเข้าของ ถุงมือยางที่ใช้ในการแพทย์
ซึ่งเน้นเรื่องของความปลอดภัยจากถุงมือยางธรรมชาติ เช่น
การกำหนดปริมาณโปรตีนในถุงมือยางชนิดมีแป้งต้องมีโปรตีนไม่เกิน 50 ไมโครกรัม,
ผู้นำถุงมือมาจำหน่ายในกลุ่มประเทศดังกล่าวต้องมีมาตรฐานโรงงานอุตสาหกรรมรับรอง เป็นต้น

ในปี 2552 บริษัทฯ
ได้ประสบกับปัญหาในการส่งถุงมือยางไปขายที่ประเทศสหรัฐอเมริกาเช่นเดียวกับผู้จำหน่ายถุงมือยางรายอื่น
เนื่องจาก ทาง FDA (U.S. Food and Drug Administration) ของสหรัฐอเมริกา
ทำการตรวจสอบคุณภาพถุงมือยางของทุกบริษัทที่จะนำสินค้าเข้าไปจำหน่ายในประเทศสหรัฐอเมริกา
ส่งผลให้ลูกค้าของบริษัทฯ ได้รับสินค้าล่าช้ากว่ากำหนดประมาณ 1 เดือนและทำให้บริษัทฯ
ไม่สามารถรับรู้ยอดขายนี้เป็นรายได้ของบริษัทฯ ได้ จึงทำให้บริษัทฯ
เกิดความเสี่ยงในการประกอบธุรกิจ

ฝ่ายจัดการได้บริหารความเสี่ยงนี้ ในระยะสั้นโดยการติดต่อกับทาง FDA
ให้เร่งกระบวนการตวจสอบและแจ้งผลการตรวจสอบให้ไวยิ่งขึ้น เพื่อที่ลูกค้าของบริษัทฯ
จะสามารถรับสินค้าได้เร็วขึ้นและทันกับการใช้งานของผู้ซื้อรายย่อยอีกต่อหนึ่ง

สำหรับระยะยาว บริษัทฯ ได้บริหารความเสี่ยงด้วยการ
ปรับปรุงเทคโนโลยีและกระบวนการผลิตโดยการพัฒนาการผลิตให้สามารถควบคุมปริมาณของโปรตีน
ให้อยู่ในระดับไม่เกิน 50 ไมโครกรัม ซึ่งต่ำกว่าเกณฑ์ที่กำหนดไว้

3. ความเสี่ยงด้านการเงิน

ความเสี่ยงด้านอัตราแลกเปลี่ยน

บริษัทฯ มีรายได้จากการส่งออกถุงมือยางไปจำหน่ายยังต่างประเทศเป็นหลัก
ทำให้รายได้กว่าร้อยละ 90 เป็นรูปของเงินตราต่างประเทศ ดังนั้น
หากมีการเคลื่อนไหวของระดับอัตราแลกเปลี่ยนเงินตราต่างประเทศอย่างมีนัยสำคัญ
จะส่งผลต่อการดำเนินงานของบริษัทฯ ได้

ดังนั้น บริษัทฯ จึงป้องกันความเสี่ยงด้านอัตราแลกเปลี่ยนนี้
ด้วยวิธีการซื้อขายเงินตราต่างประเทศกับธนาคารในประเทศล่วงหน้า เดือน/เดือน
ซึ่งเป็นการบริหารเงินอีกทางหนึ่ง
เพื่อลดความเสี่ยงที่อาจจะเกิดจากการผันผวนของอัตราแลกเปลี่ยน

ความเสี่ยงด้านการค้างรับชำระเงินจากลูกค้า

ณ วันที่ 31 ธันวาคม 2552 และ 31 ธันวาคม 2551 บริษัทมีลูกหนี้การค้า-สุทธิ
โดยสามารถแบ่งตามอายุหนี้ที่ค้างชำระได้ ดังนี้

+---------------------------------------------------+--------+---+-------+
|                                                   | พันบาท  |   |       |
+---------------------------------------------------+--------+---+-------+
|                                                   | 2552   |   | 2551  |
+---------------------------------------------------+--------+---+-------+
| ภายในกำหนดชำระ                                    | 72,779 |   | 4     |
|                                                   |        |   | 6,096 |
+---------------------------------------------------+--------+---+-------+
| เกินกำหนดชำระ                                      |        |   |       |
+---------------------------------------------------+--------+---+-------+
| - น้อยกว่า 3 เดือน                                   | 30,507 |   | 4     |
|                                                   |        |   | 2,115 |
+---------------------------------------------------+--------+---+-------+
| - มากกว่า 3 เดือน ถึง 6 เดือน                         |  -     |   | 3     |
|                                                   |        |   | 7,947 |
+---------------------------------------------------+--------+---+-------+
| - มากกว่า 6 เดือน ถึง 12 เดือน                        | 183    |   | 3     |
|                                                   |        |   | 6,267 |
+---------------------------------------------------+--------+---+-------+
| - มากกว่า 12 เดือน                                  | 48,741 |   | 8,415 |
+---------------------------------------------------+--------+---+-------+
| รวม                                               | 1      |   | 17    |
|                                                   | 52,210 |   | 0,842 |
+---------------------------------------------------+--------+---+-------+
| หัก ค่าเผื่อหนี้สงสัยจะสูญ                                | (5     |   | (54   |
|                                                   | 1,229) |   | ,773) |
+---------------------------------------------------+--------+---+-------+
| สุทธิ                                               | 1      |   | 11    |
|                                                   | 00,981 |   | 6,069 |
+---------------------------------------------------+--------+---+-------+

บริษัทฯ จะคัดเลือกลูกค้าแต่ละราย โดยพิจารณาในด้านชื่อเสียงของลูกค้า ฐานะการเงิน
นอกจากนี้บริษัทยังมีการดำเนินการตรวจสอบลูกค้าบางรายผ่านธนาคารเพื่อการส่งออกและนำเข้าแห่งประเทศไทย
(EXIM Bank) และ ได้ให้เครดิตในการชำระค่าสินค้าแก่ลูกค้าประมาณ 60 วัน
และหากเกินกำหนดชำระดังกล่าวแล้ว บริษัทฯ จะพิจารณาตั้งสำรองค่าเผื่อหนี้สงสัยจะสูญ
เพื่อเป็นการป้องกันความเสี่ยงที่อาจจะเกิดขึ้นหากลูกหนี้มีพฤติการณ์แน่ชัดหรือข้อบ่งชี้แน่ชัดว่าไม่อาจชำระหนี้ให้แก่บริษัทฯ
ได้

ในปี 2552 ได้มีการตั้งสำรองค่าเผื่อหนี้สงสัยจะสูญลดลงจากปี 2551 เป็นจำนวนเงิน 3.54
ล้านบาท ซึ่งเป็นไปตามสถานการณ์ และในปัจจุบัน บริษัทฯ
ได้พยายามติดตามและเจรจาให้ลูกค้าต่างประเทศรายดังกล่าวเร่งชำระหนี้ที่ยังคงค้างอยู่กับบริษัท